Ilan Laufer, ministrul pentru mediul de afaceri, unul dintre demnitarii a căror poziție nu este sigură în viitorul guvern, a făcut bilanțul anului 2017 și a prezentat planurile ministerului pentru 2018, deși la întrebarea "Veți mai fi ministru și în cabinetul Viorica Dăncilă?" a răspuns: "O să aflăm lucrul acesta luni (astăzi – n.red.) la CEx". Ilan Laufer gestionează unul dintre cele mai generoase programe de antreprenoriat (Start-Up Nation), la care s-au înscris peste 19.000 de antreprenori și au fost acceptați 8.400. Dintre aceștia, doar 290 au primit până acum finanțare.